ลูกชายผมอายุ 10 เดือนกว่า กำลังป่วย มีไข้ มีอาการงอแง ร้องตลอด ดื่มนมไม่ค่อยได้ มีแผลเป็นจุดแดงๆ บริเวณแขน เท้า จะเป็นโรค มือเท้าปาก ใช่หรือป่าวครับ อยากทราบวิธีการรักษา และทำอย่างไรเพื่อใ้ห้ลูกปวดน้อยลง สงสารลูกมากครับ โปรดแนะนำและให้คำตอบด้วยครับ..
สวัสดีค่ะ สำหรับอาการของโรค มือ เท้า ปาก เกิดจากเชื้อกลุ่ม enterovirus โดยทั่วไปที่พบบ่อยๆ คือ เชื้อ coxsackie A16 และ enterovirus 71 เด็กที่ติดเชื้อนี้จะมีอาการ คือ ไข้ต่ำๆ มีตุ่มน้ำ หรือ ตุ่มแดงกระจายในบริเวณริมฝีปาก เหงือก เพดานปาก ลิ้น รวมไปถึงด้านหลังช่วงคอหอย ทำให้เด็กที่มีอาการนี้ไม่สามารถกินอาหารได้เนื่องจากเจ็บ น้ำลายจะไหลยืดกว่าปกติสามารถพบตุ่มน้ำบริเวณมือและเท้าได้ซึ่งเด็กจะเจ็บ ตำแน่งที่พบโดยมากจะเป็นช่วงฝ่ามือ ฝ่าเท้า โดยตุ่มน้ำพวกนี้จะหายไปเองภายในเวลา 1 สัปดาห์สิ่งที่ต้องระวังมากคือ ภาวะแทรกซ้อนของโรคนี้ เพราะอาจะทำให้เกิดการอักเสบของระบบประสาท ระบบหัวใจ เช่น กล้ามเนื้อหัวใจหรือเยื่อหุ้มหัวใจอักเสบ และปอดบวมน้ำ หรือเลือดออกในปอดได้นอกเหนือจากโรคมือ เท้า ปาก แล้ว โรคไข้ออกผื่นในเด็กมีสาเหตุได้ค่อนข้างมากเลยทีเดียวค่ะ แนะนำเบื้องต้นให้พบแพทย์ที่โรงพยาบาลเพื่อทำการตรวจวินิจฉัยเพิ่มเติม เพื่อความแม่นยำและการป้องกันภาวะแทรกซ้อนค่ะ